OzLabs/hebrew-wiki-articles huggingface dataset:
אליה קפרילה

אליה קפרילה (באיטלקית: Elia Caprile; נולד ב-25 באוגוסט 2001 בוורונה שבאיטליה) הוא כדורגלן איטלקי המשחק בעמדת השוער בקבוצת בארי מהסרייה ב'.

== קריירת מועדונים ==
קפרילה גדל במחלקות הנוער של קייבו ורונה ולידס יונייטד. בעונת הושאל מלידס יונייטד לפרו פטריה מהסרייה ג'. הוא ערך 38 הופעות ליגה במדי המועדון.

ב-13 ביולי 2022 חתם קפרילה על חוזה לשלוש שנים בבארי מהסרייה ב'. בעונתו הראשונה במועדון ערך 41 הופעות ליגה.

== קריירה בינלאומית ==
קפרילה נכלל בסגל נבחרת איטליה עד גיל 21 לטורניר אליפות אירופה עד גיל 21 בשנת 2023.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:שוערי כדורגל איטלקים
קטגוריה:כדורגלני קייבו ורונה
קטגוריה:כדורגלני לידס יונייטד
קטגוריה:כדורגלני בארי
קטגוריה:איטלקים שנולדו ב-2001
אודין הולם

אודין טיאגו הולם (בנורווגית: Odin Thiago Holm; נולד ב-18 בינואר 2003 בטרונדהיים שבנורווגיה) הוא כדורגלן נורווגי המשחק בעמדת הקשר בקבוצת סלטיק מליגת העל הסקוטית.

== קריירת מועדונים ==
הולם החל את הקריירה המקצוענית שלו בקבוצת וולרנגה מליגת העל הנורווגית. הוא ערך 68 הופעות ליגה במדי המועדון, בהן הבקיע שער אחד. למשך תקופה קצרה הושאל לקבוצת טילר מהליגה הנורווגית הרביעית.

ב-22 ביוני 2023 חתם הולם על חוזה לחמש שנים בסלטיק מליגת העל הסקוטית.

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני וולרנגה
קטגוריה:כדורגלני סלטיק
קטגוריה:ספורטאים זרים בסקוטלנד
קטגוריה:נורווגים שנולדו ב-2003
Makeba (שיר)

"Makeba" (בעברית: "מקבה") הוא שיר של הזמרת והיוצרת הצרפתייה ג'יין, שיצא ב-6 בנובמבר 2015 כחלק מתוך אלבום האולפן הראשון שלה זאנאקה (2015). השיר, שנכתב על ידיה, הופק על ידי השותף הוותיק שלה מקסים נוצ'י. השיר הגיע למקום השביעי במצעד הסינגלים הצרפתי.

השיר מתייחס למרים מקבה, הידועה גם בשם "מאמא אפריקה", זמרת ופעילה דרום אפריקאית.

ביוני 2023, "מקבה" החל לשגשג מחדש בעקבות הוויראליות שהשיג באפליקציה טיקטוק.<ref name="Viral"></ref>

== קליפ ==
הקליפ, באורך של שלוש דקות וארבעים ושלוש שניות, לשיר "מקבה" שוחרר בנובמבר 2016 בערוץ היוטיוב הרשמי של Jain. הוא נפתח בפריים האחרון של השיר "בוא" של ג'יין מאותו אלבום זאנאקה, כשהיא מקמטת את הפריים מהמצלמה כמו נייר, והולכת לימין למסך. בזמן שג'יין מסובבת ידיות על סיפון הסאונד, עמודי רחוב עולים או נופלים, ובניינים עולים ויורדים.

הקליפ, שצולם בדרום אפריקה, היה מועמד לפרס הגראמי.<ref></ref>

== מצעדי פזמונים ==
=== מצעדי פזמונים שבועיים ===
=== מצעדי הפזמונים של סוף השנה ===
{| class="wikitable plainrowheaders" style="text-align:center;"
|+ביצועי מצעד הפזמונים של סוף 2016 עבור "מקבה"
! scope="col" | מצעד (2016)
! scope="col" | עמדה
|-
! scope="row" | צרפת (SNEP)<ref></ref>
| 93
|}
{| class="wikitable plainrowheaders" style="text-align:center;"
|+ביצועי מצעד הפזמונים של סוף שנת 2017 עבור "מקבה"
! scope="col" | מצעד (2017)
! scope="col" | עמדה
|-
! scope="row" | צרפת (SNEP)<ref></ref>
| 161
|}

==קישורים חיצוניים==

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירים באנגלית
קטגוריה:מוזיקה: תופעות אינטרנט
רוטשטיין נדל"ן

רוטשטיין נדל"ן בע"מ היא חברת נדל"ן ישראלית העוסקת, ישירות ובאמצעות חברות בנות, בייזום והקמה של פרויקטי בנייה למגורים ולמסחר (כולל עסקאות של פינוי בינוי ותמ"א 38) ובנדל"ן מניב. ניירות הערך של החברה נסחרים בבורסה לניירות ערך בתל אביב, ובעל השליטה בה הוא יצחק מירילשוילי.

==היסטוריה==
חברת רוטשטיין נדל"ן נוסדה בשנת 1961. בנובמבר 1993 מניותיה נרשמו למסחר בבורסה לניירות ערך בתל אביב והיא הפכה לחברה ציבורית. באפריל 2014 נמכרה השליטה בחברה, לפי שווי חברה של כ-120 מיליון ש"ח, לחברת אבני שוהם ייזום בע"מ, המחזיקה (נכון לדצמבר 2022) בכ-66% מהון המניות של החברה. יצחק מירילשוילי מחזיק ב-73% ממניות אבני שוהם ייזום, ואבישי בן-חיים מחזיק ב-25% ממניותיה.

עיקר פעילותה של החברה הוא בתחום הנדל"ן היזמי בבנייה למגורים ולמסחר, כשאת הבנייה היא מבצעת בעצמה או באמצעות קבלנים. בנוסף היא פעילה בתחום הנדל"ן המניב באמצעות מבנה השוכן בקדימה-צורן.

יו"ר החברה הוא סעדיה עוזרי ומנכ"ל החברה הוא אבישי בן-חיים. המשרד הראשי של החברה שוכן בפתח תקווה.

==קישורים חיצוניים==
* 
* 

==הערות שוליים==

קטגוריה:חברות נדל"ן ובנייה ישראליות
קטגוריה:פתח תקווה: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1961
קיר נושא עומס

קורת עץ הותקנה כדי להחליף קיר נושא בקומה הראשונה של בניין בן שלוש קומות.
[[מגדל ויליס בשיקגו משתמש באגד של מבני מסגרות מפלדה.]]
קיר נושא עומס או קיר נושא הוא קיר המהווה רכיב מבני פעיל במבנה, התומך את משקל הרכיבים שמעליו, ומעביר דרכו את משקלם בתוספת משקלו לרכיב התומך אותו עד יסודות המבנה מתחתיו ומשם אל הקרקע.

קירות נושאי עומס הם אחת מצורות הבנייה המוקדמות ביותר. הפיתוח של תמיכות דואות באדריכלות הגותית אפשרה למבנים לשמור על חלל פנימי פתוח, תוך העברת משקל רב יותר לתמיכה במקום לקירות נושאים מרכזיים. קתדרלת נוטרדאם היא דוגמה למבנה הבנוי בשיטת קירות נושאי עומס עם תמיכות דואות.
קירות נושאי עומס נפוצים ביותר במבני מגורים הנבנים בשיטת הבנייה הקונבנציונלית. בראשית עידן גורדי השחקים, התבררו חסרונותיה של בנייה בשיטה זו. על מנת להעביר עומס כה רב ליסודות, על הקירות בקומות התחתונות להיות כה עבים עד שלא נשאר חלל פנימי לשימוש. כמו כן, פתיחת חלנות ודלתות מוגבלת בגודל. הודות לצמיחתה המואצת של תעשיית הפלדה, פותחה מערכת מסגרות פלדה נושאות מתאימה יותר להעברת עומסים, שתוכננה לראשונה על ידי ויליאם לה ברון ג'ני, והמגבלות של בניית קירות נושאי עומס בבניינים גדולים, הביאו לירידה בשימוש השיטה במבנים מסחריים בקנה מידה גדול.

==תיאור==
קיר נושא עומס או קיר נושא הוא קיר המהווה רכיב מבני פעיל של בניין - כלומר, הוא נושא את משקלם של האלמנטים הנסמכים עליו על ידי העברת משקלם ליסודות המבנה. החומרים המשמשים לרוב לבניית קירות נושאי עומס בבניינים גדולים הם בטון, בלוקים או לבנים. לעומת זאת, קיר מסך אינו מספק תמיכה מבנית משמעותית מעבר למה שדרוש כדי לשאת את משקלו העצמי או להעביר עומסי רוח לקיר נושא או רכיב מבני אחר.

==ראו גם==
* עמוד 

==הערות שוליים==

קטגוריה:הנדסה אזרחית
נושא עומס
אלון באר

אלון באר (נולד בשנת 1997) הוא שחיין ישראלי, אלוף ישראל (2023) במשחה ל-100 מטר חזה

== ביוגרפיה ==
באר גדל בקיבוץ גשר הזיו. הוא לומד ומתאמן באוניברסיטת אוונסוויל שבאינדיאנה, ארצות הברית. הוא מתאמן בקבוצת מכבי נהריה, בהדרכתם של משה הירש ודרור פלג.

===2019===
באליפות ישראל שנערכה במכון וינגייט בתחילת אוגוסט 2019 הוא סיים במקום תשיעי במשחה ל-50 מטר חזה בתוצאה של 29.62 שניות, במקום שמיני במשחה ל-100 מטר חזה בשיא אישי חדש של 1:03.76 דקות ובמקום שישי במשחה ל-200 מטר חזה בשיא אישי חדש נוסף של 2:20.64 דקות.

===2021===
באליפות ישראל שנערכה בווינגייט ביוני 2021 הוא סיים במקום שמיני במשחה ל-50 מטר חזה בתוצאה של 29.70 שניות, במקום שמיני במשחה ל-100 מטר חזה בתוצאה של 1:05.58 דקות ובמקום עשירי במשחה ל-200 מטר חזה בתוצאה של 2:26.05 דקות.

===2023===
====אלוף ישראל====
באליפות ישראל שנערכה בווינגייט ביוני 2023 זכה בשתי מדליות, זהב וכסף. מדליית זהב במשחה ל-100 מטר חזה בתוצאה של 1:01.85 דקות, לפני כריסטיאן פיצ'וגין מירושלים רבתי (1:02.17 דקות) ויהונתן יצחקי ממכבי כפר המכביה (1:02.22 דקות). מדליית כסף במשחה ל-50 מטר חזה בתוצאה של 28.46 שניות, אחרי כריסטיאן פיצ'וגין (28.39 שניות) ולפני רון פולונסקי ממכבי חיפה (28.47 שניות). נוסף לכך, הוא סיים במקום חמישי במשחה ל-200 מטר חזה בשיא אישי חדש של 2:16.27 דקות.

חודש לאחר מכן, במסגרת אליפות הנוער של ישראל שנערכה ביולי אותה שנה הוא קבע 3 שיאים אישיים, במשחה ל-50 מטר בתוצאה של 28.25 שניות, במשחה ל-100 מטר חזה בתוצאה של 1:01.73 דקות ובמשחה ל-200 מטר חזה בתוצאה של 2:15.92 דקות.

== שיאים אישיים ==
===בריכה אולימפית===
* 50 מטר חזה: 28.17 שניות (2023)
* 100 מטר חזה: 1:01.38 דקות (2024)
* 200 מטר חזה: 2:14.99 דקות (2024)

== קישורים חיצוניים ==

* [https://gopurpleaces.com/sports/mens-swimming-and-diving/roster/alon-baer/5949 אלון באר], באתר אוניברסיטת אוונסוויל 

קטגוריה:אלופי ישראל בשחיית חזה
קטגוריה:גשר הזיו: אישים
קטגוריה:בוגרי אוניברסיטת אוונסוויל
קטגוריה:ישראלים שנולדו ב-1997
יזיזות

יזיזות היא קשר ידידות הכולל קיום יחסי מין בלי קיום קשר רומנטי בין זוג הידידים. להבדיל מסטוץ, שהוא מפגש מיני חד-פעמי, לעיתים בין שני אנשים זרים, ביזיזות מתקיימים מפגשים מיניים רבים, בין שני אנשים המכירים זה את זה, ולעיתים הקשר ביניהם כולל מרכיבים נוספים, כגון קשרי עבודה.

יזיזות נוצרת כאשר הצדדים מעוניינים ביחסי מין בלבד, ללא המורכבות שבקשר רגשי, או בין ידידים המעוניינים להדק בדרך זו קשר ידידות, ללא המחויבות שבקשר רומנטי. 

המקיימים קשר יזיזות מניחים בדרך כלל שקשר זה הוא לזמן מוגבל, בשונה מקשר רומנטי, שבו ההנחה היא שהקשר יימשך לטווח ארוך, ואולי יהפוך לנישואים. עם זאת, מחקר שפורסם ב-2001 בכתב העת Journal of Sex Research מצא ש-2 מכל חמש נשים רווקות ואחד מכל חמישה גברים רווקים במערכת יחסים של יזיזות קיוו שהיחסים ביניהם יהפכו בסופו של דבר ליחסים רומנטיים.

==בקולנוע==
יזיזות היא נושא בסרטים אחדים מסוגת קומדיה רומנטית:
* קשר לא מחייב: סרט קולנוע אמריקאי משנת 2011, שגיבוריו הם אדם (אשטון קוצ'ר) ואמה (נטלי פורטמן), שלאחר מספר מפגשים מקריים מחליטים על קשר יזיזות ביניהם, משום שאמה חוששת מקשר רומנטי. כשהקשר מתהדק הם מחליטים להיפרד, אך לאחר זמן חוזרים זה אל זה בקשר רומנטי. 
* ידידים פלוס: סרט קולנוע אמריקאי משנת 2011, שגיבוריו הם ג'יימי רליס (מילה קוניס), מגייסת כוח אדם מניו יורק, שמגייסת לעבודה במגזין הגברים הפופולרי "GQ" בעיר את דילן הרפר (ג'סטין טימברלייק), אתר אינטרנט קטן המתגורר בלוס אנג'לס. השניים הופכים לידידים, ומגיעים למסקנה משותפת לפיה יחסי מין אינם חייבים לבוא לצד מעורבות רגשית, והופכים ליזיזים. לאחר שג'יימי שומעת, שלא במתכוון, את דילן מסביר לאחותו שהוא אינו מרגיש דבר כלפי ג'יימי, היא נפגעת ומנתקת את הקשר ביניהם. דילן מבין שהוא מאוהב בג'יימי ומשכנע אותה לחדש את הקשר איתו, הפעם כקשר רומנטי.

==קישורים חיצוניים==
* 
* 

==הערות שוליים==

קטגוריה:זוגיות
קטגוריה:יחסי מין
Business Is Business

Business Is Business הוא אלבום האולפן השלישי של הראפר האמריקאי יאנג ת'אג. האלבום יצא לאור ב-23 ביוני 2023, באמצעות חברות התקליטים YSL רקורדס ובהפצת 300 אנטרטיינמנט ואטלנטיק רקורדס.<ref></ref> הוא מכיל הופעות אורח של דרייק, פיוצ'ר, 21 סבאג', טראוויס סקוט, יאק גוטי, ליל עוזי ורט, BSlime, ליל גוטיט ונייט רוס. גרסתו של המפיק המוזיקלי האמריקאי והמפיק בפועל של האלבום מטרו בומין לאלבום יצאה כארבעה ימים לאחר מכן, ב-27 ביוני, והיא מכילה את רשימת הרצועות המקורית של האלבום, לצד רצועות בונוס. גרסה זו מכילה הופעות אורח של ג'וס וורלד המנוח וניקי מינאז'. האלבום הופק על ידי מטרו עצמו, דייוויד x אלי, קיד מאסטרפיס, זינוביטס, אוויאטור קיז, ויזי, דז רייט, די ריץ', לונדון און דה טראק, ד"ר לוק, FnZ, BoogzDaBeast, אלן ריטר, דרה מון, פילת'י, ג'ונה אברהם, סאות'סייד, בובי ראפס, פיטר לי ג'ונסון, באק ו-DY.<ref></ref> זה אלבומו הראשון של יאנג ת'אג מאז שנעצר באשמת RICO במאי 2022,<ref></ref> והוציא את אלבום זה כאשר הוא עדיין בבית הסוהר.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומי יאנג ת'אג
קטגוריה:אלבומים באנגלית
קטגוריה:אלבומים שהופקו על ידי ד"ר לוק
Pink Tape

Pink Tape הוא אלבום האולפן השלישי של הראפר והזמר האמריקאי ליל עוזי ורט. הוא יצא לאור ב-30 ביוני 2023, באמצעות חברות התקליטים ג'נריישן נאו ואטלנטיק רקורדס. האלבום עוקב למיני-אלבומו של ליל עוזי ורט, Red & White (2022). האלבום נתמך על ידי הסינגל המוביל "Just Wanna Rock" (2022), שהגיע לעשירייה הפותחת של הבילבורד הוט 100.<ref></ref> האלבום מכיל הופעות אורח של טראוויס סקוט, ניקי מינאז', Bring Me the Horizon ובייבי מטאל.<ref></ref>

האלבום הגיע היישר אל המקום הראשון במצעד בילבורד 200, עם 167,000 יחידות שקולות לאלבום בשבוע הפתיחה. זה אלבום הראפ הראשון שהגיע למקום הראשון במצעד ב-2023<ref></ref><ref></ref>

== רקע והכרזה ==
האלבום זכה לטיזרים לראשונה בדצמבר 2020 על ידי עוזי במהלך שידור חי באינסטגרם שנמשך כשעתיים, בו השמיע מוזיקה שטרם פרסם וחשף כי יפרסם מיקסטייפ בלעדי לסאונדקלאוד.<ref></ref> ב-16 ביולי 2021, הכריז עוזי על שם האלבום בפוסט באינסטגרם.<ref></ref>

לאחר צאתו של הסינגל המוביל "Just Wanna Rock" באוקטובר 2022, חשף די ג'יי דרמה כי האלבום נמצא בשלבי הפקה סופיים, תוך שציין כי למעלה מ-680 שירים הוקלטו עבור רשימת הרצועות של האלבום.<ref></ref> ביוני 2023, ציין עוזי כי האלבום ייצא באותו החודש. ב-17 ביוני, פרסם עוזי באינסטגרם את עטיפת האלבום האלטרנטיבית של הפרויקט.<ref></ref> באמצעות שידור חי באינסטגרם ב-18 ביוני, עוזי שיתף עדכונים נוספים בנוגע לאלבום וציין כי רשימת הרצועות תכלול כ-26 שירים המורכבים מ-"Just Wanna Rock" ושני שירי בונוס אותם תיאר כ"מיוחדים עבורי, שכמה אנשים אוהבים ולא ממש ראו אור", ואישר את תאריך צאתו של האלבום.<ref></ref>

== רשימת רצועות ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:אלבומי 2023
קטגוריה:אלבומי ליל עוזי ורט
קטגוריה:אלבומים באנגלית
קטגוריה:אלבומים שהופקו על ידי קוביטס
קטגוריה:אלבומים שהופקו על ידי ריק רובין
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומים שהגיעו למקום הראשון בניו זילנד
אמונות קטנות

"אמונות קטנות" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":3"></ref> הוא יצא לאור ב-30 בספטמבר 2014, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.<ref name=":3" /> הוא נכתב על ידי יואב גינאי, הולחן על ידי יהודה פוליקר והופק על ידי אלי אברמוב.<ref name=":3" />

השיר הגיע למקום החמישי במצעד של מדיה פורסט.<ref></ref>

== רקע וכתיבה ==
השיר נכתב על ידי יואב גינאי, הולחן על ידי יהודה פוליקר והופק על ידי אלי אברמוב.<ref name=":3" /> בסמוך לפרסומו ביוטיוב, הצהירו מטעמה של אינטרנשיונל: "דנה אינטרנשיונל, קצת אחרת ממה שאנחנו רגילים. מלכת השמחה מפתיעה בצד אחר, בלדת חורף נפלאה, לקראת האלבום החדש שייצא בקרוב".<ref name=":0"></ref> בריאיון ל-ynet סיפרה שהיא עבדה על השיר במשך שנתיים והסבירה: "נורא קשה לשיר את השיר אחרי שאתה שומע את פוליקר שר סקיצה שלו. אתה רואה את זה יוצא ממנו, מהוורידים שלו, זה שייך לו. זה מרגיש כמו לקחת ממנו ילד ואני מרגישה כמו אמא חורגת... כל כך חבל שהוא נתן לי את השיר הזה".<ref name=":0" /> "אמונות קטנות" עוסק בקבלת הדברים החיוביים והשליליים של החיים כאחד, כמו גם בהתפכחות עצמית.<ref name=":0" />

בריאיון ל-103fm הצהיר יואב גינאי, כותב השיר כי: "זה של שיר של תובנות שמדבר על כל מיני צדדים של דנה. יש את הצדדים שאנחנו נורא אוהבים לראות ולצחוק, ומצד שני דנה היא גם אישיות יוצאת מן הכלל, אישה מיוחדת עם הרבה כאב וצלקות בלב. זה נגע לליבי ובטקסט הזה ניסיתי לפצח את הדמות המאוד רב גונית שלה".<ref name=":0" />

== וידאו קליפ ==
האודיו הרשמי של השיר פורסם ב-30 בספטמבר 2014 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|30 בספטמבר 2014
|הזרמת מוזיקה • הורדה דיגיטלית • תקליטור
|NMC
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי יהודה פוליקר
קטגוריה:שירים שהופקו על ידי אלי אברמוב
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
FOMO (ערוץ)

FOMO הוא ערוץ טלוויזיה ישראלי המיועד לילדים, מבית ערוץ הילדים. הערוץ משדר תוכניות עבר של ערוץ הילדים בשירות הטלוויזיה HOT וNEXT TV באפיק 335, בסלקום TV באפיק 81 ובשירות הסטרימינג FreeTV.

== היסטוריה ==
ב-30 במאי 2019 חברת הטלוויזיה HOT הורידה מחצית מתכני ערוץ הילדים משירות ה-VOD לילדים שלה "VOD Young". בשנת 2020 נפתחה ספריה SVOD בשם "ספריית FOMO", עם כל התוכניות שירדו מהשירות כגון "גאליס" "השמיניה" (עונות 1–3), "מריו" ועוד.

ב-12 בפברואר 2023 הודיע ערוץ הילדים על פתיחת 3 ערוצי ילדים חדשים ב-HOT וב-NEXT TV בשמות "באזז", "יויו", ו-"FOMO" והחזרת ערוץ לוגי לשידור בשירות. ב-20 בפברואר נפתחו כל הערוצים באופן זמני עד 20 במרץ, למעט ערוץ באזז שהוא ערוץ חינמי.

בעת מבצע מגן וחץ, בעקבות המצב הביטחוני המתוח, שידר הערוץ את שידוריו בלייב באפליקצית YouTube במשך ארבעה ימים עד לסיום המבצע.

ב-2 ביולי 2023 עלה הערוץ לשירות הטלוויזיה "סלקום TV" באפיק 81 ביחד עם הערוץ "יויו".

== תוכני הערוץ ==
* גאליס
* הפיג'מות
* האי
* השמיניה (עונות 1–3)
* אלישע
* Oboy
* החולמים
* סופשלי
* אליפים
* המלון של פיני
* הבנים והבנות
* ששטוס (עונת 2022)
* הפרעת קשב
* אילת
* פלאשבק
* משפחה שולטת
* שוברי גלים
* מנדלבאום בלש פרטי
* אדומות
* דאוס
* הקלמרים (לצופי HOT)
* אין דה גיים

== קישורים חיצוניים ==
* 

קטגוריה:ערוצי טלוויזיה ישראליים לילדים
Down on Me

"Down on Me" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":1"></ref> הוא יצא לאור ב-30 בספטמבר 2014, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.<ref name=":1" /> הוא נכתב והולחן על ידי אינטרנשיונל והופק על ידי אלון אוחנה וגיל מרום.<ref name=":1" />

השיר הגיע למקום העשירי במצעד של מדיה פורסט.<ref></ref>

== רקע וכתיבה ==
השיר נכתב והולחן על ידי דנה אינטרנשיונל והופק על ידי אלון אוחנה וגיל מרום.<ref name=":1" /> ביוני 2007 פורסם באינטרנט קטע מתוך שיר חדש של אינטרנשיונל, בשם "You Get Down on Me", בהפקה של הדי ג'יי האמריקאי ג'וניור ואסקס.<ref name=":0"></ref> הוא הושמע באותו שבוע במסיבת גאווה של ליין ה–FFF במועדון האומן 17 בתל אביב-יפו.<ref name=":0" /> מספר שנים לאחר מכן הוחלט לערוך את השיר מחדש בהפקתם של אלון אוחנה וגיל מרום כחלק מההרכב "Disiac", והוא הופץ כסינגל במאי 2014.<ref name=":0" /> אינטרנשיונל הופיעה עם השיר במצעד הגאווה בתל אביב חודש לאחר מכן.<ref></ref>

כשהשיר יצא עופר ניסים הפיק לו רמיקס (בשם "You Get Down on Me").<ref name=":0" /> הדבר נגנז, אך פורסם באינטרנט ביולי 2016 בשם "Down on Me 2016".<ref></ref>

== וידאו קליפ ==
האודיו הרשמי של השיר פורסם ב-10 במאי 2014 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.<ref name=":2"></ref>

נכון ליולי 2023 עומד מונה הצפיות של הקליפ על למעלה מחצי מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|10 במאי 2014
|הזרמת מוזיקה • הורדה דיגיטלית • תקליטור
|NMC
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אלון אוחנה
קטגוריה:שירים שהופקו על ידי גיל מרום
קטגוריה:שירים על מיניות
קטגוריה:סינגלים בהוצאת NMC יונייטד אנטרטיינמנט
עיר שלמה

"עיר שלמה" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ב-16 ביולי 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.<ref name=":0" /> הוא נכתב על ידי ארז ברזוליק והולחן והופק על ידי איתי זילברשטין ומאיר עמר.<ref name=":0" />

השיר זכה להצלחה בארץ ועשה את הכניסה הגבוהה ביותר במדיה פורסט.<ref name=":1"></ref>

== רקע וכתיבה ==
השיר נכתב על ידי ארז ברזוליק והולחן והופק על ידי איתי זילברשטין ומאיר עמר.<ref name=":0" /> בביקורת של יוסי חרסונסקי במסגרתה העניק לשיר שלושה וחצי כוכבי זהב, נאמר: "What's new אינטרנשיונל? אני מוכן להיות איתה במאבקה הצודק לאהבה, אבל הקצב והשיר הזה לא ממש סוחפים אותי להמתין איתה ליד הפסיכולוג. האמת – אין כאן ביטוי לבעיות נפש. דאנס נחמד, קליל-קליט, מזיז, מחויך, מסוג האסקפיסטים שאולי ישפרו מצב רוח לשלוש דקות, יכנסו לכמה רשימות די-ג'ייז בקיץ הזה, וככל הנראה יתאיידו בקיץ הבא".<ref></ref>

בריאיון של אינטרנשיונל עם מאקו שפורסם בספטמבר 2021, הצהירה: "משבר גיל הארבעים של זמרות פופ זה החורבן האמיתי... פתאום את בת 40, הפוסטרים והתמונות עם יותר ויותר ריטושים. הגוף הופך לכבד יותר והתנועות לקלילות פחות. אם חצית את גיל ארבעים, קצת פתטי לשיר על מועדונים וריקודים ומועבט. עבור המון זמרות בעולם זה השלב של היאללה ביי, והן עוברות להזדקן באפלה. את השיר הזה, עם השורה "תנו לי שם של פסיכולוג", עשינו כי זו באמת הייתה התחושה שלי. לצערי לא קיבלתי עד היום שם של פסיכולוג טוב".<ref></ref>

== הצלחה ==
"עיר שלמה" זכה להצלחה בישראל ועשה את הכניסה הגבוהה ביותר במדיה פורסט.<ref name=":1" /> הוא דורג במצעדים של רדיו אמצע הדרך ורשת ג'.<ref></ref><ref></ref>

== וידאו קליפ ==
ב-7 ביוני 2013 הופיעה אינטרנשיונל במסיבת גאווה של ליין ה-FFF, המסיבה שלכבודה הוקלט הסינגל הקודם, "Loca".<ref name=":1" /> שיר נוסף שהיא ביצעה היה "עיר שלמה". ההופעה עם השיר צולמה ונערכה לווידאו קליפ. זהו הקליפ הרשמי הראשון של אינטרנשיונל שצולם כהופעה על במה, בלי כמעט אף עריכה נלוות, ולא קליפ שצולם באולפן או בסט צילומים.<ref name=":1" />

קליפ המילים הרשמי של "עיר שלמה" פורסם ב-17 ביולי 2013, בסמוך ליציאתו כסינגל.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|16 ביולי 2013
|הזרמת מוזיקה • הורדה דיגיטלית • תקליטור
|NMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי ארז ברזוליק
קטגוריה:שירים שהולחנו על ידי איתי זילברשטין
קטגוריה:שירים שהולחנו על ידי מאיר עמר
קטגוריה:שירים שהופקו על ידי איתי זילברשטין
קטגוריה:שירים שהופקו על ידי מאיר עמר
קטגוריה:שירים על חלומות
קטגוריה:שירים על מחלות והפרעות
קטגוריה:סינגלים בהוצאת NMC יונייטד אנטרטיינמנט
Whistle (שיר של ג'קס ג'ונס וקאלום סקוט)

"Whistle" הוא סינגל של התקליטן הבריטי, ג'קס ג'ונס, והזמר הבריטי, קאלום סקוט. הסינגל יצא ב-10 בפברואר 2023 בהוצאת חברת התקליטים פולידור רקורדס.

נכון ליולי 2023, השיר הושמע למעלה מ-56 מיליון פעמים בספוטיפיי.<ref></ref>

== וידאו קליפ ==
הווידאו קליפ יצא בערוץ היוטיוב של ג'קס ג'ונס ב-10 בפברואר 2023. בווידאו קליפ, ניתן לראות את ג'קס ג'ונס וקאלום סקוט, וכן מספר נוסעים נוספים, יושבים יחד באוטובוס בלונדון.<ref></ref> נכון ליולי 2023, הווידאו קליפ נצפה למעלה מ-13 מיליון פעמים.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ג'קס ג'ונס
קטגוריה:שירי קאלום סקוט
קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת פולידור רקורדס
The Giver (Reprise)

"The Giver (Reprise)" הוא סינגל של הדי ג'יי והמפיק המוזיקלי הבריטי, דיוק דומונט, המהווה רמיקס ווקאלי לשיר "The Giver" של דיוק דומונט. הסינגל יצא ב-14 ביוני 2015 בהוצאת חברת התקליטים טורבו רקורדינגס. השיר נכתב על ידי דיוק דומונט, ביירון סטינגילי, האל ריסטון, ביירון ביורק וקלי-לי הנרי-דווילה, והופק על ידי דיוק דומונט.

נכון ליולי 2023, הסינגל הושמע למעלה מ-51 מיליון פעמים ביוטיוב,<ref></ref> ולמעלה מ-47 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|זהב
|400,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!חברת תקליטים
!הערות
|-
! scope="row" | הממלכה המאוחדת
| 14 ביוני 2015
|הזרמת מוזיקה, הורדת מוזיקה
| טורבו רקורדינגס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2015
קטגוריה:שירים באנגלית
רותי (שיר של דנה אינטרנשיונל)

"רותי" (מעוצב: "Rוּתי") הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ב-25 ביוני 2017, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.<ref name=":0" /> הוא נכתב והולחן על ידי רגב דהן והופק על ידי אורי "Ori-O" גלילי.<ref name=":0" />

השיר הגיע למקום השביעי במצעד של מדיה פורסט.<ref></ref>

== רקע וכתיבה ==
השיר נכתב והולחן על ידי רגב דהן והופק על ידי אורי "Ori-O" גלילי.<ref name=":0" /> את "רותי" הוציאה אינטרנשיונל בהפרש של שלושה שנים מאז יציאת הסינגל הקודם שלה, "אמונות קטנות" (2014).<ref></ref> ב-20 ביוני 2017 נודע כי "רותי" עתיד להתפרסם כסינגל רשמי מטעם אינטרנשיונל.<ref name=":0" /> בהמשך, הופץ ב-25 ביוני עם קליפ מילים נלווה.<ref name=":1"></ref>

"רותי" עוסק בעקרת בית מיואשת בשם רותי שמפנטזת על "מקום טוב יותר". בריאיון לרדיו תל אביב הצהירה אינטרנשיונל: "רותי היא בחורה מדליקה, הייתי מתארת אותה על גבול הדו קוטבית. היא רוצה לברוח, והיא לא יודעת מה לעשות, אם להיות פה או להיות שם. סיפור מהסוג שהרבה נשים עוברות בחיים כשהן עוברות את גיל 30, אם להתנהג כמו ילדה או לקבל אחריות על החיים, אם לברוח ולנסות במקום אחר כי לא טוב לך. ואז את עושה סיבוב ומגלה שבעצם מתחת לאף הכי טוב לך. שיר שאמור להצחיק ולעשות פאן, כמובן שיש שכן חתיך צעיר ממנה שתמיד עושה לה עיניים והיא שוקלת אם להיות קוגרית או לא... אני בטוחה שאני מזדהה איתה, אני מרגישה שזה שיר עליי וכשאני משמיעה את השיר לאנשים הם אומרים שאלה מילים מהחיים. הרבה נשים יכולות להיזדהות איתה, נשים מבולבלות שלא כרוכות אחרי גבר בעיניים עצומות ושרוצות יותר עצמאות".<ref name=":2"></ref>

== הופעה ==
אינטרנשיונל ביצעה לראשונה עם השיר על ביום העצמאות 2018, כשנה לאחר יציאת השיר הסינגל.<ref name=":2" />

== וידאו קליפ ==
האודיו הרשמי של השיר פורסם ב-25 ביוני 2017 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.<ref name=":1" />

נכון ליולי 2023 עומד מונה הצפיות של הקליפ על למעלה ממיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|25 ביוני 2017
|הזרמת מוזיקה • הורדה דיגיטלית
|NMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי רגב דהן
קטגוריה:שירים שהולחנו על ידי רגב דהן
קטגוריה:שירים שהופקו על ידי אורי גלילי
קטגוריה:וידאו קליפים מונפשים
רותי
קטגוריה:שירים על חלומות
קטגוריה:סינגלים בהוצאת NMC יונייטד אנטרטיינמנט
איוואר ג'נר

איוואר ג'נר (בהולנדית ובאינדונזית: Ivar Jenner; נולד ב-10 בינואר 2004 באוטרכט שבהולנד) הוא כדורגלן הולנדי-אינדונזי המשחק בעמדת הקשר בקבוצת המילואים של אוטרכט ובנבחרת אינדונזיה.

== קריירת מועדונים ==
ג'נר גדל במחלקות הנוער של IJFC, אייאקס ואוטרכט. בשנת 2022 החל לשחק בקבוצת המילואים של אוטרכט.

== קריירה בינלאומית ==
ב-14 ביוני 2023 ערך ג'נר את הופעת הבכורה שלו בנבחרת אינדונזיה, בתיקו 0-0 נגד נבחרת פלסטין במשחק ידידות.

נכלל בסגל נבחרת אינדונזיה לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלנים אינדונזים
קטגוריה:קשרי כדורגל אינדונזים
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:הולנדים שנולדו ב-2004
קטגוריה:אינדונזים שנולדו ב-2004
רפאל סטרויק

רפאל ויליאם סטרויק (בהולנדית ובאינדונזית: Rafael William Struick; נולד ב-27 במרץ 2003 בליידסנדם שבהולנד) הוא כדורגלן הולנדי-אינדונזי המשחק בעמדת קשר הכנף בקבוצת דן האג מליגת המשנה ההולנדית ובנבחרת אינדונזיה.

== קריירת מועדונים ==
סטרויק גדל במחלקות הנוער של פורום ספורט, RKAVV ודן האג. בשנת 2022 החל לשחק בקבוצה הבוגרת של דן האג במסגרת ליגת המשנה ההולנדית.

== קריירה בינלאומית ==
ב-14 ביוני 2023 ערך סטרויק את הופעת הבכורה שלו בנבחרת אינדונזיה, בתיקו 0-0 נגד נבחרת פלסטין במשחק ידידות.

נכלל בסגל נבחרת אינדונזיה לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלנים אינדונזים
קטגוריה:קשרי כדורגל אינדונזים
קטגוריה:כדורגלני דן האג
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:הולנדים שנולדו ב-2003
קטגוריה:אינדונזים שנולדו במאה ה-21
מנחם מנדל קרנגל

רבי מנחם מאנדל קְרֶנְגְל (בכתיב יידי: קרענגיל; א' בסיוון ה'תר"ז – א' בסיוון ה'תר"ץ, מאי 1930) חוקר תורני, ביבליוגרף, ומחבר ספרים גליציאני בקרקוב. התפרסם בשל ספר שם הגדולים שהוציא לאור בתוספת הערות.

בתמיכתם של רבנים מפורסמים בדורו – הוביל פולמוס ציבורי כנגד ההיתר של רבה של קרקוב לטלטל בשבת בעיר.

==ביוגרפיה==
נולד בקרקוב לרבי יוסף פנחס תלמיד וחכם וסוחר במקום מחסידי ראדומסק ולמרים, בא' בסיוון תר"ז, סמוך לפטירתו של רבי מנחם מנלי הורוביץ דיין בקראקא, ונקרא על שמו. בצעירותו בקרקוב התקרב לרב העיר רבי שמעון סופר, ממנו קיבל מסורות ושמועות שהדפיס בספריו. נסמך להוראה על ידי רבי אריה לייבוש הורוויץ מסטרי. נשא את נעטל ("נעטיל") בת ר' אברהם לוק, ואחרי פטירתה בטבת תרמ"ז את נכה בת ר' משה שניידר.

כיהן כמו"ץ ודרשן בקהילת קראקא. את מקום תפילתו קבע בקלויז של חסידי צאנז בעיר.

לאחר שעמודי העירוב בקרקוב הוסרו. רב העיר רבי חיים אריה לייבוש הורוביץ התיר לטלטל בעיר גם ללא העמודים בהסתמך על נהר הוויסלה הזורם במרכז העיר, וכן על גדרות וצורות הפתח ועל היתר דומה שנערך בוורשה, והדפיס בשנת תרמ"ח ספר בשם "תקון עירובין" בכדי להוכיח את היתרו.

כנגד היתר זה יצא הרב קרנגל בתקיפות, ובשנת תרנ"ב הוציא ספר נגדי בשם "תורת ערובין" בו שומט את היסוד מהיתרו של הורוביץ. רבי חיים אריה הדפיס כתגובה לכך קונטרס בשם "מודעה רבה" עם מכתבי תמיכה מרבנים שונים, ביניהם סבו רבי משולם ישכר הורוביץ מסטניסלב, אביו רבי שאול הורוויץ מטיסמניץ, רבי חיים אלעזר וקס, ודייני העיר, רבי חיים נתן דמביצר, רבי יוסף לדרברגר, ורבי קלונימוס גוטווירטה.
רבי מנחם מנדל הדפיס כתגובה את "ביטול מודעה". בדעתו תמכו רבי עקיבא קורניצר והדיין רבי יוסף דמשק מקרקוב, ורבנים נוספים ביניהם: רבי יצחק שמלקיס, רבי יחזקאל שרגא הלברשטאם, רבי שלום מרדכי שבדרון, רבי יצחק אלחנן ספקטור, רבי רבי ישראל איסר שפירא, ורבי יעקב וידנפלד שלא הסכים לפרסם את דעתו לאיסור כנגד דעתו של רבו מנוער רבי משולם ישכר הורוויץ.

התכתב עם רבי יוסף שאול נתנזון.

נפטר ביום הולדתו ה-83, בא' בסיוון ה'תר"ץ.

==ספריו==
*תורת ערובין - על העירוב בעיר קראקא, קרקוב תרמ"ח.
*שערי גאולה - הגדה של פסח אליה צירף את פירוש תוספות רי"ד למסכת פסחים מכתב יד לראשונה, קרקוב תרנ"ו.
*טירת כסף - פירוש על שיר השירים, קרקוב תרנ"ז.
*שערי דמעות - הספד על "הברון הצדיק" שמעון וולף רוטשילד, פודגורז'ה תרס"א.
*שם הגדולים - ספרו הבולט של רבי חיים יוסף דוד אזולאי, אותו הדפיס רבי מנחם מנדל בתוספת המדורים שארית ציון ומנחם ציון, חלק ראשון - קרקוב תרס"ה, והוא שהקנה לו את שמו כביבליוגרף וחוקר מוערך. חלק שני - פיוטרקוב תר"צ.
*דבש וחלב - על התורה. בו הביא שמועות רבות אותן שמע מרבי שמעון סופר, קרקוב תרע"א, בהסכמתם של רבי יוסף ענגיל ובית הדין של קראקא.

==קישורים חיצוניים==
*.
*.
*.
*.
*.

==הערות שוליים==

קטגוריה:קרקוב: רבנים
קטגוריה:רבנים גליציאנים
קטגוריה:ביבליוגרפים עבריים
קטגוריה:מחברי ספרי דרוש
יונגפרנהיידה

מגדל מים בפארק יונגפרנהיידה
יונגפרנהיידה (בגרמנית: Jungfernheide, שמשמעו "שדה בור") הוא אזור של יער ושטחי אדמה בברלין באזור שרלוטנבורג-נורד, חלק מרובע שרלוטנבורג-וילמרסדורף. בעבר היה יונגפרנהיידה שטח מיוער גדול אך הוא הצטמצם עקב פיתוח ושימוש צבאי. נמל התעופה ברלין טגל שנסגר עמד בו. כעת נמצא פארק יונגפרנהיידה מדרום לאזור היער, ואזור גדול יותר, מיוער, נמצא בין נמל התעופה לאגם טגל.

עם הקמת ברלין רבתי ב-1920 צורפו לשרלוטנבורג הרבעים לשעבר הרשטראסה (Heerstraße) ויונגפרנהיידה והיא הפכה לרובע השביעי של ברלין.

== שם הפארק ==
אנדרטה לזכר קרל לודוויג פרידריך פון הינקלדיי בפארק יונגפרנהיידה
שם האזור הוא שילוב המילה Heide, שמשמעותה "שדה בור", ו-Jungfer, שמשמעותה "אצילה צעירה" או "עלמה" (כפי ש-Junker משמעו אציל צעיר) מהמנזר הבנדיקטיני שהיה בשפנדאו משנת 1269 עד המאה ה-16 והייתה בעלת האזור. רחוב Nonnendamm מתייחס גם לנזירות של שפנדאו.

== היסטוריה ==
=== יער ושטחי ציד ===
היער והאדמות ממזרח לשפנדאו היו שטח ציד מלכותי עד 1800. ב-1823 הוגדרו אזורי היער שרלוטנבורג וטגל כנחלה (Gutsbezirk).

=== שימוש צבאי ===
משנת 1824 שימש יונגפרנהיידה לתרגילים צבאיים ולירי. בשנת 1828 העביר פרידריך ויליאם השלישי מפרוסיה את מגרשי הארטילריה של רייניקנדורף ליונגפרנהיידה. בין 1896 ל-1901 נבנו צריפים עבור גדוד ספינות האוויר לופטשיפר-גדוד ברלין-יונגפרנהיידה. <ref>[http://architekturmuseum.ub.tu-berlin.de/index.php?set=1&p=51&sid=120282602471464&z=41&done=120 Detailed plans for the airship battalion] in the archives of the Architecture Museum of the Technical University of Berlin</ref>

=== תחבורה ציבורית ===
תחנת הרכבת ברלין יונגפרנהיידה נפתחה ב-1877. בשנה זו הושלם הקטע המערבי של הרינגבאן של ברלין, שנבנה בעיקר למטרות צבאיות. שירות רכבת S בין יונגפרנהיידה לתחנת ברלין זוננאלה (Sonnenallee) הופסק מ-1980 עד 1997, בין השאר בגלל חומת ברלין. מאז הפתיחה מחדש, יונגפרנהיידה היא צומת מרכזי בצפון מערב ברלין ומציעה מעבר בין הרינגבאן, U7 (הרכבת התחתית של ברלין), רכבות אזוריות, אוטובוסים מקומיים ואוטובוסים מהירים לנמל התעופה ברלין טגל הסמוך. נמל התעופה טגל נבנה לאחר מלחמת העולם השנייה באזור שדה הבור של היונגפרנהיידה.

=== אספקת מים ===
בשנת 1896 נפתח מפעל המים יונגפרנהיידה, שסיפק מי שתייה מאגם טגל. המפעל נסגר ב-2001.

== פארק ==
מראה היונגפרנהיידה עם מגדל המים
היונגפרנהיידה ממוקם על 146 הקטאר בין תעלת הספינות ברלין-שפנדאו לבין סכר הקר (Heckerdamm), והוא תחום במערב על ידי דרך יונגפרנהיידה (Jungfernheideweg) ובמזרח על ידי אוטובאן (Bundesautobahn) מספר 111.

== קישורים חיצוניים ==

== הערות שוליים ==

קטגוריה:ברלין: פארקים
קטגוריה:שרלוטנבורג-וילמרסדורף
רצח נהל מרזוק

רצח נהל מרזוק היה אירוע ירי ב-27 ביוני 2023 בו שוטר צרפתי ירה בנהל מרזוק, נער צרפתי בן 17 ממוצא אלג'ירי במחסום משטרתי בנאנטר, פריז, צרפת<ref></ref>. הרשויות עצרו את השוטר בחשד ל"רצח מרצון בידי בעל סמכות". עם זאת, המשטרה הצרפתית טוענת כי מרזוק מוכר לרשויות, ביצע פשעים דומים בשבוע שלפני כן וב-2021.

== האירוע ==
ב-27 ביוני 2023, בשעה 07:55 לערך, הבחינו שני שוטרים במכונית מרצדס עם לוחית רישום פולנית דוהרת לאורך נתיב אוטובוס בנאנטר, במחוז אוֹ-דֶה-סֶן, איל-דה-פרנס, לכיוון תחנת הרכבת. השוטרים עצרו את הנהג, נא'אל מרזוק, צעיר בן 17, צרפתי-אלג'יראי, שעבד כנהג משלוחים, ומוכר למשטרה בגין סירוב לציית ואף זומן לבית המשפט לנוער בספטמבר בגין אירוע כזה לבדיקת תנועה. נא'אל ניסה להימלט. שוטר ירה בו בשעה 8:16. שני הנוסעים ברכב נמלטו בשעה 8:19. מותו של מרזוק נקבע בשעה 9:15 בבוקר. בתחילה טענה המשטרה שהנער דהר לעבר השוטרים במטרה לפגוע בהם, אולם בצילומים שאומתו על ידי AFP, נראה קצין משטרה מדבר עם הנער וקצין נוסף מכוון את נשקו לעברו דרך החלון, ולאחר שזה ניסה להימלט מהם - ביצע בו ירי מטווח אפס.

בעקבות פרסום הצילומים נעצר השוטר בחשד להריגה. בהמשך מסר השוטר כי הוא התנצל בפני המשפחה, וכי הוא "הרוס בעקבות התקרית".

ב-30 ביוני 2023, בסרטון ברשת טען אחד מיושבי הרכב שבו נהג נא'אל, כי המכות שספג נא'אל מקת הרובה, הן אלה שגרמו לנא'אל לשחרר את דוושת הבלם, מה שגרם לרכב לנוע קדימה. גרסה זו שונה מזו שהציגה המשטרה ש"הנהג כיבה תחילה את המנוע, התניע מחדש את הרכב ואז עזב. ואז השתמש השוטר בנשקו". התובע הציבורי של נאנטר, פסקל פראצ'ה, פירט בנוסף במהלך מסיבת עיתונאים את סיפור המרדף הזה וציין כי הצעיר "מוכר לשירותי המשטרה".
== המהומות בעקבות הרצח ==

סרטון המתעד את הירי במרזוק התפרסם באינטרנט. אימו קראה לצרפתים "למרוד למען בנה" בסרטון טיקטוק שיצא באותו היום. הסרטון הביא להפגנות שהסלימו לכדי התפרעויות נרחבות. מוסלמים בצרפת האשימו את המשטרה ומוסדות המדינה בגזענות ממסדית. סמלי מדינה, מבנים, בתי ספר, תחנות משטרה וחנויות הותקפו וחלקם אף נהרסו. מתפרעים ירו קליעים לעבר המשטרה, שיגרו זיקוקים, הציתו מכוניות, מקלטים, אוטובוסים, פחי אשפה ובית ספר למוזיקה. מעל ל-667 מפגינים נעצרו בשל הקשר שלהם להתפרעויות<ref></ref> ונהרגו 2 מפגינים.

==קישורים חיצוניים==

== הערות שוליים ==

קטגוריה:מחאות ב-2023
קטגוריה:הפגנות בצרפת
קטגוריה:2023 בצרפת
אליקס א' הארו

אליקס א' הארו (באנגלית: Alix E. Harrow; נולדה ב-9 בנובמבר 1989) היא סופרת מדע בדיוני ופנטזיה אמריקאית, זוכת פרס הוגו. סיפורי הפנטזיה הקצרים שלה היו מועמדים לפרס נבולה, פרס הפנטזיה העולמי ולפרס לוקוס. ב-2019, היא זכתה בפרס הוגו על סיפורה "מדריך הבריחה למכשפות: סיכום מעשי לפנטזיות שערים" (A Witch's Guide to Escape: A Practical Compendium of Portal Fantasies)<ref name=":0"> סיפור זה טרם תורגם רשמית לעברית. השם המתורגם נמצא רק כדי להקל על קריאת הערך.</ref>. היא פרסמה חלק מסיפוריה תחת שם העט אליקס היינצמן (Alix Heintzman).

== חיים וקריירה ==
אליקס א' הארו נולדה וגדלה בקנטקי.<ref name=":1"></ref> בגיל שש-עשרה כבר החלה בלימודים בקולג' והמשיכה ללימודי תואר שני בהיסטוריה באוניברסיטת ורמונט.<ref name=":1" /><ref></ref> הייתה מרצה מן החוץ בהיסטוריה אפריקאית ואפרו-אמריקאית באוניברסיטת מזרח קנטקי.<ref></ref><ref></ref><ref></ref><ref></ref><ref></ref><ref></ref>

הרומן הראשון שלה, "עשרת אלפי הדלתות של ג'נוארי" (2019), התקבל בשבחי הביקורת והיה מועמד למספר פרסים, ובהם פרס הוגו, פרס נבולה ופרס הפנטזיה העולמי לרומן הטוב ביותר.<ref></ref><ref></ref><ref></ref> הרומן השני שלה, "מכשפות מאז ולעולם" (2020), זכה בפרס הפנטזיה הבריטי לרומן הפנטזיה הטוב ביותר (פרס רוברט הולדסטוק).<ref></ref><ref></ref><ref></ref> נובלה חדשה יותר, "ציר מפוצל" (A Spindle Splintered) (2021)<ref name=":0" />, הייתה מועמדת לפרס הוגו לנובלה הטובה ביותר.

ב-2020, יצא לאור התרגום לעברית של "עשרת אלפי הדלתות של ג'נוארי" וב-2021, יצא לאור התרגום לעברית של "מכשפות מאז ולעולם" – שני הספרים תורגמו בידי לי עברון, ויצאו בהוצאות הספרים "תמיר הוצאה לאור" ו"ידיעות ספרים".

בנוסף, כתבה הארו סיפורים בדיוניים קצרים עבור כתבי עת של ספרות ספקולטיבית: "Shimmer", Strange Horizons", Tor.com" ו-"Apex". אחד מהסיפורים האלו, "מדריך הבריחה למכשפות: סיכום מעשי לפנטזיות שערים", שפורסם ב-Apex, זכה ב-2018 בפרס הוגו לסיפור הקצר הטוב ביותר.

הארו גרה בווירג'יניה<ref></ref> עם בעלה, ניק סטיינר, ושני ילדיהם.

== ביבליוגרפיה ==
=== ספרים שראו אור בעברית ===
==== רומנים ====
* "עשרת אלפי הדלתות של ג'נוארי" (2019)
* "מכשפות מאז ולעולם" (2020)

=== ספרים שטרם ראו אור בעברית ===
==== נובלות ====
* A Spindle Splintered (2021)
* A Mirror Mended (2022)

==== סיפורים קצרים ====
* A Whisper in the Weld" (2014)"
* The Animal Women" (2015)"
* Dustbaby" (2015)"
* The Autobiography of a Traitor and a Half-Savage" (2016)"
* Patience and Not-Forsaken" (2016)"
* A Witch's Guide to Escape: A Practical Compendium of Portal Fantasies" (2018)"
* Do Not Look Back, My Lion" (2019)"
* The Sycamore and the Sybil" (2020)"
* Mr. Death" (2021)"
* The Long Way Up" (2022)"
== קישורים חיצוניים ==
* 
* [https://alixeharrow.wixsite.com/author אתר רשמי] (באנגלית)
* [https://www.isfdb.org/cgi-bin/ea.cgi?206512 אליקס א' הארו] באתר Internet Speculative Fiction Database 
* [https://www.goodreads.com/author/show/9823112.Alix_E_Harrow אליקס א' הארו] ברשת החברתית Goodreads 

== הערות שוליים ==

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת ורמונט
קטגוריה:בוגרי אוניברסיטת ורמונט
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
האם זו אהבה

"האם זו אהבה" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ב-2 בספטמבר 2008, בהוצאת חברת התקליטים דנה מיוזיק, כסינגל שלא מתוך אלבום.<ref name=":0" /> הוא נכתב על ידי גבעון שניר והולחן על ידי חיים צינוביץ' ונועם ינקלביץ'.<ref name=":0" />

את השיר הוציאה אינטרנשיונל כשיר הנושא הרשמי של תוכנית המציאות הישראלית "מפרץ האהבה".<ref name=":0" />

== רקע וכתיבה ==
השיר נכתב על ידי גבעון שניר והולחן והופק על ידי חיים צינוביץ' ונועם ינקלביץ'.<ref name=":0" /> באוגוסט 2008 פורסם שדנה נבחרה להקליט את שיר הנושא הרשמי של התוכנית "מפרץ האהבה", לאחר שסירבה להצעות דומות בעבר, ביניהן שיר הנושא הרשמי של הטלנובלה הישראלית "האלופה".<ref name=":1"></ref> צינוביץ' טען שהוא ראה "את הדיווה (דנה) כזו שתקליט את השיר".<ref name=":1" />

את "מפרץ האהבה" שידרו לראשונה ב-2 בספטמבר 2008 ובסמוך לכך, הושמע השיר גם כן בתחילת כל פרק.<ref name=":2"></ref>

== וידאו קליפ ==
לשיר צולם וידאו קליפ בסט הצילומים של התוכנית עצמה.<ref name=":2" /> בקליפ שולבו סצנות שונות מתוך התוכנית (בהשתתפות המתמודדים עצמם). במאי הקליפ היה תומר בהט.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|2 בספטמבר 2008
|תקליטור
|דנה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי גבעון שניר
קטגוריה:שירים שהולחנו על ידי חיים צינוביץ'
קטגוריה:שירים שהולחנו על ידי נועם ינקלביץ'
קטגוריה:שירים שהופקו על ידי חיים צינוביץ'
קטגוריה:שירים שהופקו על ידי נועם ינקלביץ'
קטגוריה:שירי אהבה בעברית
קטגוריה:שירים מסדרות טלוויזיה
קטגוריה:שירי נושא: אהבה
קטגוריה:סינגלים בהוצאת דנה מיוזיק
פנס גג

בית הטבילה בפירנצה, מתוארך לשנת 1150.]]
פנס בצורת כיפה על [[קתדרלת סביליה מהמאה ה-16, אנדלוסיה, ספרד]]
הכיפה העליונה של [[איה סופיה מהמאה ה-6 פועלת כפנס גג]]
פנס גג הוא רכיב אדריכלי להכנסת אור טבעי. פנסים אדריכליים הם חלק מגג גדול יותר ומספקים אור טבעי לחלל או לחדר שמתחת. בשימוש עכשווי זהו מבנה צוהר ארכיטקטוני.

באדריכלות הערב, פנס גג פירושו בדרך כלל רק גג של מבנה, אבל יש לו משמעות מיוחדת באדריכלות ההודית (בעיקר בודהיסטית, ונמתחת אל תוך מרכז אסיה ומזרח סין), שם הכוונה לגג דמוי כיפה המורם על ידי סטים של ארבע קורות ישרות המונחות זו מעל זו, "מסודרות בריבועים מצטמצמים", ומסתובבות עם כל סט. בדרך כלל "פנס" כזה סגור ואינו מספק אור כלל.

המונח פנס גג משמש לעיתים לתיאור מנורות על גגות מוניות ביפן, שנועדו לשקף את המורשת התרבותית של עששית נייר יפניים.

==היסטוריה==
הפנס המזוגג פותח בימי הביניים. פנסי גג של בנייה וזכוכית שימשו באדריכלות הרנסאנס, כמו בקתדרלות עיקריות. בצרפת ובאיטליה של המאה ה-16 החלו להשתמש באורנז'רי, צורה מוקדמת של מבנה חממה עם חלונות גבוהים וחלק גג מזוגג לחורף עצי הדר וצמחים אחרים באקלים לא ממוזג.

פנסי גג שלאחר הרנסאנס היו עשויים מעץ וזכוכית ולעיתים קרובות היו נוטים לדלוף.

==כיום==
פנסי גג מודרניים נהנים מהתקדמות בטכניקות זיגוג ואיטום, בתוספת פיתוח של עם ביצועים גבוהים וחומרי איטום, המפחיתים אובדן אנרגיה ומספקים אטימות למים באותו אופן כמו חלונות גג רגילים. בדרך כלל, פנסי גג בנויים באמצעות עץ, UPVC או אלומיניום, או שילוב של חומרים אלה.

הם משמשים כמאפיין אדריכלי, ונבדלים מחלונות גג בייצור מסחרי בעיצובם המותאם אישית, ומספקים נופים ייחודיים לחיק הטבע. פנסי גג לבתי מגורים בנויים בדרך כלל באמצעות שילוב של מקטעים משולשים וטרפזים, המותאמים במסגרת UPVC או אלומיניום. סגנונות אדריכליים מסורתיים מאפיינים את רוב פנסי הגג בבריטניה. בארצות הברית, שבה נעשה שימוש לעיתים קרובות במונח צוהר "מותאם אישית", סגנונות מודרניים של פנסי גג נפוצים גם בשפת הבניין.

==הערות שוליים==

==קישורים חיצוניים==

<div class="mw-content-ltr">
* [https://www.britannica.com/technology/lantern-architecture Britannica Online Encyclopedia: Lantern (architecture)]
</div>

קטגוריה:גגות
קטגוריה:חלונות
קטגוריה:תאורה
למה לזברות אין אולקוס

למה לזברות אין אולקוס (באנגלית: Why Zebras Don't Get Ulcers) הוא ספר משנת 1994 (מהדורה שנייה - 1998, מהדורה שלישית - 2004) מאת הביולוג איש אוניברסיטת סטנפורד רוברט ספולסקי. הספר מתואר כ"מדריך ללחץ, מחלות הקשורות ללחץ והתמודדות" על הכריכה של המהדורה השלישית שלו.

== רקע ותקציר ==
הכותרת נובעת מהנחת היסוד של ספולסקי שעבור בעלי חיים כמו זברות, הלחץ הוא בדרך כלל אפיזודי (למשל, בריחה מאריה), בעוד שלבני אדם, הלחץ הוא לרוב כרוני (למשל, דאגה לאבד את העבודה).<ref></ref> לכן, חיות בר רבות רגישות פחות מבני אדם להפרעות כרוניות הקשורות לסטרס כגון כיבים, יתר לחץ דם, ירידה בנוירוגנזה וניוון נוירוני מוגבר בהיפוקמפוס. עם זאת, מתח כרוני מתרחש בחלק מהפרימטים החברתיים - ספולסקי חוקר בבונים - בעיקר בקרב אנשים בתחתית היררכיית הדומיננטיות החברתית.

ספולסקי מתמקד בהשפעות הגלוקוקורטיקואידים על גוף האדם, בטענה שהורמונים כאלה עשויים להיות שימושיים לבעלי חיים בטבע הבורחים מהטורפים שלהם, כמו בתגובת הילחם או ברח, אך ההשפעות השליליות על בני אדם גוברות כאשר ההורמונים האלה מופרשים בכמויות גבוהות או יותר, למשך פרקי זמן ארוכים. ספולסקי מספר על ההיסטוריה של האנדוקרינולוגיה, כיצד התחום השתנה בעת גילוי הורמונים שונים.<ref name="Thor"></ref> רוב הספר מתמקד במנגנון הביולוגי של הגוף. הפרק האחרון מתמקד בעזרה עצמית.

למה לזברות אין אולקוס טוען כי תופעות חברתיות כמו התעללות בילדים והלחץ הכרוני של עוני משפיעות על מתח ביולוגי, מה שמוביל לסיכון מוגבר למחלות ולנכות.

== ביקורות ==
הספר זכה לביקורות חיוביות בעיקר. Kirkus כינה את הספר "הסבר משעשע לאופן שבו מתח משפיע על הגוף ומה אנחנו יכולים לעשות כדי לנטרל את השפעותיו".<ref></ref> בארי קוורן (Keverne) כתב בביקורת עבור New Scientist: "כולם יכולים להפיק תועלת מקריאת למה לזברות אין אולקוס, ולקבל תובנות לגבי פעולת הגוף והנפש והסברים לכך שחלקנו פגיעים יותר מאחרים למחלות הקשורות ללחץ."<ref name="newscientist"></ref>

== קישורים חיצוניים ==
* [http://killerstress.stanford.edu מתח: דיוקן של רוצח], סרט תיעודי של נשיונל ג'יאוגרפיק המבוסס על למה לזברות אין אולקוס
* [https://www.youtube.com/watch?v=D9H9qTdserM "למה לזברות אין אולקוס: מתח ובריאות", הרצאתו של רוברט ספולסקי]
* [https://www.npr.org/templates/story/story.php?storyId=1110931 "למה לזברות אין אולקוס"], NPR, כתבה מתאריך 3 בדצמבר 1999 מאתר Fresh Air

== הערות שוליים ==

קטגוריה:דחק
קטגוריה:ספרי מדע
קטגוריה:פסיכולוגיה אבולוציונית
המילון המולדובני–רומני

המילון המולדובני–רומני (ברומנית: "Dicționar moldovenesc-românesc") הוא מילון שנערך על ידי וסילי סטטי ופורסם בשנת 2003 בקישינב שבמולדובה. בהיותו הראשון והיחיד מסוגו, הוא מכיל כ-19,000 מילים מולדובניות לכאורה (אחד משני השמות לשפה הרומנית במולדובה) המוסברות ברומנית. הוצאתו גררה גל של ביקורת הן ברפובליקת מולדובה והן ברומניה. מפוקפק ביותר על ידי קהילת ההיסטוריונים המולדובנים,<ref></ref> "המילון המולדובני–רומני" נחשב ללא הגיוני על ידי רוב הבלשנים בקישינב,<ref></ref> בהיותו לא יותר מלקסיקון של מילים בשימוש נדיר או מיושן, ארכאיזם ואזוריות ספציפיות לניב המולדובני של השפה הרומנית.<ref></ref><ref></ref>

המילון כולל:
* מילים כביכול מולדובניות הנפוצות גם ברומנית;
* מילים אזוריות מולדובנית, שחלקן משמשות גם באזור השכן, שנקרא גם כן מולדובה, שברומניה;
* מילים רומניות ארכאיות ממסמכים ישנים שכבר אינם בשימוש ברומניה אך חלקם נותרו בשימוש במולדובה;
* מילות השאלה רוסיות ומזרח-סלאביות אחרות שאומצו לניב המולדובני באמצעות סובייטיזציה ורוסיפיקציה, אך אינן חלק מהרומנית הסטנדרטית.

== קישורים חיצוניים ==
* [http://www.contrafort.md/old/2003/105-106/570.html Un monument al minciunii și al urii – 'Dicționarul moldovenesc-românesc' al lui Vasile Stati] במגזין Contrafort, no. 7-8 (105-106) / יולי-אוגוסט 2003
* [https://web.archive.org/web/20150721111633/http://www.revista22.ro/se-sparie-gandul-589.html "Se sparie gândul..."] במגזין 22, מס'. 704 / 2-8 בספטמבר 2003

== הערות שוליים ==
למין דיאק

למין דיאק (באנגלית: Lamine Diack; נולד ב-15 בנובמבר 2000) הוא כדורגלן סנגלי המשחק בעמדת הקשר האחורי באנקרגוג'ו.

== קריירה ==
דיאק גדל באקדמיית הנוער של התאחדות אוסלו בסנגל, ועבר למועדון המקדוני ק.פ. שקופי ב-7 ביוני 2019, כשחתם על חוזה לשנתיים.<ref></ref> ב-11 באוגוסט 2021, לאחר 2 עונות בקבוצה המקדונית, עבר דיאק לקבוצת טולזספור מליגת המשנה הטורקית.

ב-25 יולי 2022 חתם אנקרגוג'ו מהליגה הטורקית. ב-8 באוגוסט 2023 ערך הופעת בכורה בקבוצה בתיקו 0-0 נגד קוניאספור. ב-30 באוקטובר כבש שער בכורה בקבוצה בניצחון 1–4 על האטייספור.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני טוזלספור
קטגוריה:כדורגלני פנרבחצ'ה
קטגוריה:כדורגלני אנקרגוג'ו
קטגוריה:כדורגלני נאנט
קטגוריה:ספורטאים זרים במקדוניה הצפונית
קטגוריה:ספורטאים זרים בטורקיה
קטגוריה:ספורטאים סנגלים בצרפת
קטגוריה:סנגלים שנולדו ב-2000
ניצחתי

"ניצחתי" הוא שיר שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ביוני 2001 בהוצאת חברת התקליטים NMC יונייטד אנטרטיינמנט, כסינגל השני מתוך אלבום האולפן השישי שלה, יותר ויותר (2001).<ref name=":0" /> הוא נכתב על ידי דני דותן והולחן והופק על ידי אלי אברמוב.<ref name=":0" />

מילותיו עוסקות בהעצמה וניצחון והוא נחשב לאחד משיריה המזוהים ביותר של אינטרנשיונל.<ref></ref>

השיר הגיע למקום החמישי במצעד של רשת ג'.<ref name=":1"></ref>

== רקע וכתיבה ==
השיר נכתב על ידי דני דותן והולחן והופק על ידי אלי אברמוב.<ref></ref> את "ניצחתי" השמיעו לראשונה במצעד הגאווה שאירע בשנת 2001.<ref name=":0" /> בהמשך לכך, באוגוסט 2001 אינטרנשיונל שלחה לרדיו את השיר כסינגל רשמי. לפני שהסינגל הופץ, זו נמתחה בתוכנית "פספוסים" במתיחה במסגרתה שלומי שבת הוציא את השיר כסינגל שלו, ובעצם "גנב" אותו.<ref name=":0" />

מילות השיר עוסקות בניצחון של אינטרנשיונל מול כל מי שהיה לה למכשול.<ref name=":0" /> השיר נכלל גם באלבום החלום האפשרי, בסגנון בלדה שקטה.<ref></ref>

== הצלחה ==
"ניצחתי" זכה להצלחה ברדיו ודורג במקום ה-30 במצעד הפזמונים העברי השנתי של רשת ג'.<ref name=":1" /> בנוסף לכך, נכלל במצעד "פסקול העשור" של ערוץ 24 ומאקו, שריכז את 100 השירים המצליחים ביותר בעשור הראשון של המאה ה-21 בישראל (הוא דורג במקום ה-85).<ref name=":0" /> "ניצחתי" הפך במרוצת השנים להמנון ניצחון והגשמה, בעיקר של הקהילה הגאה. לאחר הרצח בברנוער שאירע באוגוסט 2009, התקיימה עצרת בכיכר רבין בהשתתפות עשרות אלפי אנשים, ואינטרנשיונל הוזמנה לבצע בה את "ניצחתי" בגרסת הבלדה.<ref name=":0" />

בספטמבר 2017 אינטרנשיונל השתתפה בתוכנית "המשפיעים" עם לוסי אהריש, וכששאלו אותה "מבין כל השירים שלך, איזה שיר את שרה ואת בעצם שרה על עצמך?", היא השיבה בתגובה: "ניצחתי. זה מסכם את הכל, שאני גם טובה וגם רעה, וגם סבלתי וגם ניצחתי. אבל הבעיה שאנשים פירשו אותו כשיר ניצחון על האירוויזיון. זה שיר ניצחון על הקשיים שיש בחיים. זה שיר ניצחון אם יש לך מוגבלות מסוימת או מכשולים מסוימים, ניצחון בלעבור אותם. על זה השיר מדבר, על הדברים הקשים".<ref name=":0" />

== וידאו קליפ ==
לשיר צולם וידאו קליפ נלווה, המורכב מקטעים הלקוחים מהופעות שונות של אינטרנשיונל בטלוויזיה מאז תחילת הקריירה שלה.<ref name=":0" /> הוא נפתח בנאום של ניקי מיכאלי משנת 1995: "אני חי בארץ הזאת הרבה מאוד שנים. ראיתי הרבה היסטריות, ראיתי הרבה זמרים, הרבה זמרות. היסטריה כזאת עוד לא ראיתי מזמן. היא כוכבת בינלאומית כשמה כן היא - אינטרנשיונל... היא מתנגנת בכל מועדוני הריקודים הכי אקסקלוסיבים באירופה ובארצות הברית, אבל היא שלנו, היא מכאן. גבירותי ורבותי, כוכבת הזמר האדירה... דנה אינטרנשיונל!".<ref name=":0" /> לוד הייתה העיר הראשונה בה אינטרנשיונל הופיעה מחוץ לתל אביב-יפו בתחילת דרכה, וב-2004 ראש עיריית לוד קיים לכבודה ערב מחווה.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|יוני 2001
|תקליטור
|NMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2001
קטגוריה:שירי 2002
קטגוריה:סינגלים מ-2001
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי דני דותן
קטגוריה:שירים שהולחנו על ידי אלי אברמוב
קטגוריה:שירים שהופקו על ידי אלי אברמוב
קטגוריה:שירים על אושר
קטגוריה:שירים על תקווה
קטגוריה:סינגלים בהוצאת NMC יונייטד אנטרטיינמנט
עתידנא

עתידנא - אנחנו מתקדמים בואו הוא ארגון הפועל בקרב הנוער הערבי בישראל, במטרה לסייע לו להשתלב בחברה הישראלית, תוך הטמעת הערך של המדינה כיהודית ודמוקרטית, ובניית שותפות יהודית־ערבית הקשורה בימין הישראלי.

התנועה נוסדה ב-2018 ונרשמה כעמותה. ומובילים אותה יהודים וערבים בשיתוף, כאשר חלק מהיהודים ידועים כאנשי ימין. היא נשענת על תרומות ומציעה סמינרים, טיולים מסובסדים, סיוע בהשמה לבוגרים, בדגש על היי-טק.

==קישורים חיצוניים==
* 

* 
* LEON SVERDLOV, [https://www.jpost.com/israel-news/new-arab-jewish-ngo-wants-to-reclaim-unity-from-the-left-641485 New Arab-Jewish NGO wants to reclaim unity from the Left], Jerusalem Post, September9 2020
* (בערבית)
* 

==הערות שוליים==

קטגוריה:ערביי ישראל
קטגוריה:תנועות נוער
קטגוריה:ישראל: עמותות